
a 30/2016. (III. 9.) ÖKT határozattal jóváhagyott
KÖZBESZERZÉSI SZABÁLYZAT
MÓDOSÍTÁSA
A módosítást jóváhagyta Sülysáp Város Önkormányzatának Képviselő-testülete 
a …/2019. (…...) ÖKT határozatával

A módosított változat hatályba lép: 2019. ….-én
A közbeszerzésekről szóló 2015. évi CXLIII. törvény (továbbiakban: Kbt.) 27. § (1) bekezdésében foglaltak figyelembevételével, a Kbt. gyakorlati alkalmazása, a közbeszerzési eljárások törvénynek megfelelő módon történő, hatékony és szabályszerű lebonyolítása érdekében Sülysáp Város Önkormányzatának Képviselő-testülete a következő közbeszerzési szabályzatot alkotja:
I. Rész

Általános rendelkezések

I.
A szabályzat célja, alanyi hatálya
A jelen közbeszerzési szabályzat célja Sülysáp Város Önkormányzata (továbbiakban: ajánlatkérő) által indított, a Kbt. hatálya alá eső közbeszerzések átláthatóságának, nyilvánosságának, ellenőrizhetőségének megteremtése, az eljárás előkészítése, bonyolítása, dokumentálása és belső ellenőrzése rendjének, az eljárás során hozott döntésekért felelős személyek, testületek, valamint az eljárásban résztvevők felelősségének meghatározása. E szabályzat hatálya nem terjed ki a Kbt. hatálya alá nem tartozó beszerzésekre.

E szabályzat hatálya kiterjed: Sülysáp Város Önkormányzatára
E szabályzat szerint kell eljárni, amennyiben Sülysáp Város Önkormányzata, mint ajánlatkérő közbeszerzés köteles beszerzést valósít meg.
II.
Az ajánlatkérő jogállása

Az ajánlatkérő valamennyi közbeszerzési eljárása során köteles betartani a Kbt-t és végrehajtási részlet jogszabályait, valamint jelen közbeszerzési szabályzat előírásait. A közbeszerzés hatálya alá tartozó ajánlatkérő szervezetekről a Kbt. 5. §-a rendelkezik. Az 5. § (1) bekezdés c) pontja kimondja, hogy a helyi önkormányzat, minden költségvetési szerv, mint ajánlatkérő a Kbt. alanyi hatálya alá tartozik.

III.
Alapvető, illetve speciális szabályok

Az alábbi pontok a közbeszerzési eljárások alapvető szabályait tartalmazzák, kiegészítve olyan speciális szabályokkal, melyeket a közbeszerzési jogszabályok nem határoznak meg. Egyébiránt a jelen szabályzatnak nem célja a közbeszerzési jogszabályokban meghatározott szabályozás részletes ismertetése.

1. A meghatározott értékhatárokat elérő értékű közbeszerzési szerződés, illetve építési vagy szolgáltatási koncesszió megkötése érdekében Sülysáp Város Önkormányzata a Kbt. szerinti közbeszerzési vagy koncessziós beszerzési eljárást köteles lefolytatni.
A közbeszerzési szerződés megkötésére közbeszerzési eljárást, építési vagy szolgáltatási koncesszió megkötésére koncessziós beszerzési eljárást (továbbiakban együttesen: közbeszerzést) kell lefolytatni.
2. A közbeszerzési eljárást a Kbt., a közbeszerzéssel kapcsolatos egyéb jogszabályok és szakmai szabályok (Közbeszerzési Hatóság elnökének tájékoztatói, Közbeszerzési Hatóság ajánlásai, útmutatói) rendelkezéseinek betartásával kell előkészíteni és lefolytatni, biztosítva a közpénzek hatékony felhasználásának átláthatóságát és nyilvános ellenőrizhetőségét, továbbá a közbeszerzések során a tisztességes verseny feltételeinek megteremtést, a helyi kis- és közepes vállalkozások közbeszerzési eljárásokba való bekapcsolódásának, valamint a környezetvédelem és az állam szociális célkitűzéseinek elősegítését.
3. A közbeszerzési eljárás törvényben meghatározott szabályaitól csak annyiban lehet eltérni, amennyiben azt a Kbt. kifejezetten megengedi.

4. Nem vehet részt az eljárás előkészítésében, lefolytatásában és az eljárás során a döntéshozatalban olyan személy, aki a Kbt. 25. § alapján összeférhetetlen. Az összeférhetetlenségből adódó kárt az érintett személy köteles megtéríteni.

5. Az eljárásban résztvevő személyek a közbeszerzés során tudomásukra jutott információkkal a jelentkezőket, ajánlattevőket jogtalanul nem segíthetik, és azokat az eljárás alatt és azt követően jogosulatlan személy tudomására nem hozhatják. 

6. Az eljárásban résztvevő személyek összeférhetetlenségi és titoktartási nyilatkozatot kötelesek tenni. A titoktartási kötelezettségét megszegő személy felel az ebből adódó kárért. Az összeférhetetlenségi és titoktartási nyilatkozat iratmintáját jelen közbeszerzési szabályzat 1. számú melléklete tartalmazza.

7. Az eljárás előkészítése és lefolytatása során az írásbeli kapcsolattartás (levél, fax, e-mail) a szóbeli kapcsolattartással egyenértékű azzal, hogy az eljárással kapcsolatos minden jelentős tényt és eseményt írásban dokumentálni kell. Az elektronikus közbeszerzés részletes szabályairól 424/2017. (XII. 19.) Korm. rendelet 2. §  (1) bek. alapján az ajánlatkérő és a gazdasági szereplők között a közbeszerzési eljárással kapcsolatos, a Kbt.-ben vagy végrehajtási rendeletében szabályozott írásbeli kommunikáció - ha e rendeletből más nem következik - elektronikus úton, az EKR-ben történik.
8. Amennyiben a beszerzés sajátosságai indokolják, vagy egyéb okból szükséges, a Képviselő-testület az adott közbeszerzésre a jelen közbeszerzési szabályzattól eltérő felelősségi, dokumentálási rendet állapíthat meg.

9. Közbeszerzés becsült értékén a Kbt. 16-19. §-aiban foglaltakra tekintettel megállapított összegű ellenszolgáltatást kell érteni (a továbbiakban: becsült érték). A közbeszerzés becsült értékének meghatározásáért a jegyző felelős. A becsült értéket a Kbt.-ben meghatározottak szerint az eljárás előkészítése során kell meghatározni és írásban dokumentálni.
10. A mindenkori vonatkozó közbeszerzési értékhatárok - tájékoztató jelleggel – a Közbeszerzési Hatóság hivatalos honlapján, a www.kozbeszerzes.hu oldalon megtalálhatóak.

11. A közbeszerzési eljárás előkészítése, a felhívás és a közbeszerzési dokumentumok elkészítése, valamint az ajánlatok értékelése során és az eljárás más szakaszában az ajánlatkérő nevében eljáró, illetve az eljárásba bevont személyeknek és szervezeteknek együttesen rendelkezniük kell a közbeszerzés tárgya szerinti szakmai, közbeszerzési, jogi és pénzügyi szakértelemmel. A részben vagy egészben európai uniós forrásból megvalósuló, valamint árubeszerzés és szolgáltatás megrendelése esetén az uniós értékhatárt meghaladó, építési beruházás esetén az ötszázmillió forintot meghaladó értékű közbeszerzési eljárásba az ajánlatkérő köteles felelős akkreditált közbeszerzési szaktanácsadót bevonni.
12. A beérkezett ajánlatokat a bontási eljárás előtt felbontani tilos. A sérülten érkezett ajánlatokat 3 fő jelenlétében haladéktalanul be kell csomagolni, melyről jegyzőkönyvet kell felvenni. A beérkezett ajánlatok borítékján rögzíteni kell a beérkezés időpontját év/hó/nap pontossággal. Az ajánlattételi határidő napján érkezett ajánlatokon az óra/perc adatokat is fel kell tüntetni.

12. Az ajánlatok benyújtása elektronikusan az EKR rendszerben történik. Az ajánlatok bontását az EKR rendszer végzi el.
13. A nyilvánosságra, közzétételi kötelezettségre a Kbt. 43-45. §-ában foglaltak az irányadóak.
IV.
Értelmező rendelkezések

1. A Kbt. általános fogalmait a Kbt. 3. §-a ismerteti.

2. Általános fogalom meghatározások:

Bíráló Bizottság: Az ajánlatkérő közbeszerzés tárgya szerinti szakmai, közbeszerzési, jogi és pénzügyi szakértelemmel együttesen rendelkező, legalább háromtagú bírálóbizottságot köteles létrehozni az ajánlatoknak - szükség esetén a hiánypótlás, felvilágosítás vagy indokolás [Kbt. 71-72. §] megadását követő - e törvény szerinti elbírálására és értékelésére. A bírálóbizottság írásbeli szakvéleményt és döntési javaslatot készít az eljárást lezáró döntést meghozó személy vagy testület részére. A bírálóbizottsági munkáról jegyzőkönyvet kell készíteni, amelynek - amennyiben az ajánlatkérő alkalmaz ilyet - részét képezhetik a tagok indokolással ellátott bírálati lapjai.

Az ajánlatkérő nevében az eljárást lezáró döntést meghozó személy nem lehet a bírálóbizottság tagja. Testületi döntéshozatal esetén a döntéshozó kizárólag tanácskozási joggal rendelkező személyt delegálhat a bírálóbizottságba. Testületi döntéshozatal esetében név szerinti szavazást kell alkalmazni, a Kbt. 27. § (5) bekezdése alapján.
Pénzügyi szakértő:

Az Ajánlatkérő nevében - a Polgármester döntése alapján - a pénzügyi szakértelem körébe tartozó feladatokat ellátó személy, vagy szervezet.

Jogi szakértő:

Az Ajánlatkérő nevében - a Polgármester döntése alapján - a jogi szakértelem körébe tartozó feladatokat ellátó személy, vagy szervezet.

Közbeszerzés tárgya szerinti szakmai szakértő:

Az Ajánlatkérő nevében - a Polgármester döntése alapján – az adott beszerzés tárgyától függő ismeretekkel rendelkező, a közbeszerzés tárgya szerinti szakértelem körébe tartozó feladatokat ellátó személy, vagy szervezet.

Közbeszerzési szakértő:

Az Ajánlatkérő nevében – a Polgármester döntése alapján – közbeszerzési-jogi ismeretekkel rendelkező, a közbeszerzési szakértelem körébe tartozó feladatokat ellátó személy, vagy szervezet. A Kbt-ben meghatározott esetekben felelős akkreditált közbeszerzési szaktanácsadónak kell ellátnia ezen feladatkört.

A közbeszerzési eljárás előkészítése: az adott közbeszerzési vagy koncessziós beszerzési eljárás megkezdéséhez szükséges cselekmények elvégzése, így különösen az adott közbeszerzéssel kapcsolatos helyzet- és piacfelmérés, előzetes piaci konzultáció, a közbeszerzés becsült értékének felmérése, a közbeszerzési dokumentumok előkészítése.

II. Rész

A közbeszerzési eljárással kapcsolatos feladatok, felelősségi rend

Sülysáp Város Önkormányzata által lefolytatott közbeszerzések felelősségi és döntési rendjét jelen szabályzat 2. számú melléklete tartalmazza.
I.
A Képviselő-testület feladatai

1. A közbeszerzési eljárás megindításáról szóló döntés meghozatala,

2. eljárást megindító felhívás és dokumentáció elfogadása,
3. kijelölheti az eljárásban meghívandó gazdasági szereplőket (ha az adott eljárás a felhívás közvetlen megküldésével indul),

4. dönt előzetes tájékoztató készítéséről, vagy egyes beszerzések központosított közbeszerzés keretében történő beszerzéséről,
5. dönt a közbeszerzési szabályzat módosításáról, vagy új közbeszerzési szabályzat elfogadásáról,
6. dönt az éves összesített közbeszerzési terv elfogadásáról, annak módosításáról,
7. speciális közbeszerzésre a jelen közbeszerzési szabályzattól eltérő felelősségi, dokumentálási rendet állapíthat meg, vagy eltérést engedélyez a jelen szabályzattól,
8. erre vonatkozó előterjesztés esetén dönt a közbeszerzésekkel kapcsolatos egyéb, kivételes fontosságú kérdésekben,
9. tervpályázati eljárás esetén megválasztja az Ajánlatkérő nevében eljáró személyeket,

10. tanácskozási jogú megfigyelő(ke)t delegálhat az eseti Bíráló Bizottságba,

11. szükség esetén felülvizsgálja és módosítja a Bíráló Bizottság érvényesség, ill. kizáró okok tekintetében hozott döntéseit, ha úgy ítéli meg, hogy a korábbi döntés jogsértő volt, s a módosítása a jogsértést orvosolja,

12. meghozza az eljárást lezáró, illetve a részvételi szakaszt lezáró döntést.
II.
A Polgármester feladatai

1. Meghívandó gazdasági szereplők kijelölése (ha az adott eljárás a felhívás közvetlen megküldésével indul), amennyiben a Képviselő-testület nem határozta meg a meghívandó gazdasági szereplőket, továbbá a Kbt. 113. §-a szerinti eljárás esetén gondoskodik a felhívás azon gazdasági szereplőknek történő megküldéséről is, akik az eljárásban történő részvételi szándékukat jelezték,
2. Bíráló Bizottság tagjainak kiválasztása, megbízása,
3. jóváhagyja és intézkedik a Kbt. 113. § (1) bek. szerinti összefoglaló tájékoztatás közzétételéről,

4. közbeszerzésekkel kapcsolatos egyéb, kivételes fontosságú kérdésekben döntés meghozatalát kezdeményezi,
5. aláírja a szerződést, szerződés módosítását,
6. aláírja az éves statisztikai összegezését,

7. dönt előzetes összesített tájékoztató készítéséről, vagy egyes beszerzések központosított közbeszerzés keretében történő beszerzéséről,

8. a megkötött keretmegállapodás alapján a konkrét beszerzés megvalósítása érdekében az ajánlatkérő nevében meghozza a szükséges döntéseket.
III.
A Jegyző feladatai  

1. Szükség esetén állásfoglalást kér, döntést kezdeményez a hatáskörrel rendelkező szervtől, személytől,
2. felel az eljárás és a szerződés teljesítésének, módosításának belső ellenőrzéséért,
3. gondoskodik a közbeszerzésekkel kapcsolatos egyéb adminisztrációs teendők (éves összesített közbeszerzési terv, éves statisztikai összegezés, előzetes tájékoztató elkészítése és megküldése, hirdetmények közzététele stb.) ellátásáról (adott esetben megbízott tanácsadó közreműködésével),
4. felügyeli a közbeszerzések teljes folyamatát, rendszeresen ellenőrzi a közbeszerzési eljárásban bevont önkormányzati alkalmazottak és egyéb személyek tevékenységét,

5. azonnal köteles kivizsgálni, minden közbeszerzést zavaró körülményt és minden olyan esetet, amely annak eredményét befolyásolhatja,
6. jogkörében minden olyan intézkedést megtesz, illetve köteles megtenni, amely a közbeszerzések lefolytatásának jogszerűségét és erkölcsi tisztaságát biztosítja,
7. a közbeszerzésekkel kapcsolatos feladatokat a köztisztviselők/munkavállalók munkaköri leírásában rögzíti,

8. gondoskodik a közbeszerzési iratok őrzéséről és nyilvántartásáról.
IV.
Bíráló Bizottság feladatai 

1. A szabályzat 2. számú melléklete szerint meghozza a közbeszerzési eljárás során szükséges döntéseket.
V.
Pénzügyi szakértő feladatai
1. Az önkormányzat pénzügyi vezetője felelős azért, hogy a beszerzés pénzügyi ellenszolgáltatása ütemezetten rendelkezésre álljon, illetve a beszerzés pénzügyi fedezetének meglétéért. Amennyiben a közbeszerzési eljárás megkezdésekor a fedezet nem állna rendelkezésre, úgy azt a jegyzőnek és a polgármesternek jelezni köteles.

2. Az adott közbeszerzési eljárás pénzügyi szakértelemmel rendelkező szakértője felel a felhívás, a dokumentáció és a kiegészítő tájékoztatás pénzügyi kérdésekre vonatkozó részeinek szakmai tartalmáért.
3. Az adott közbeszerzési eljárás pénzügyi szakértelemmel rendelkező szakértője felel a közbeszerzési eljárásban (felhívásban) meghatározott pénzügyi-gazdasági alkalmassági feltételek jog- és szakszerűségéért. 
VI.
Közbeszerzés tárgya szerinti szakmai szakértő feladatai
1. Felel az eljárás előkészítésének és lefolytatásának közbeszerzés tárgya szerinti szakmai szabályszerűségéért, a közbeszerzés tárgyának és mennyiségének, illetve a szakmai típusú bírálati szempontok meghatározásáért,
2. felel a közbeszerzési műszaki leírás összeállításáért, szakmai megalapozottságáért,
3. köteles megvizsgálni a beszerzést abból a szempontból, hogy a beszerzés tárgyának jellege lehetővé teszi-e a közbeszerzés egy részére történő ajánlattétel biztosítását, ha igen, erről tájékoztatja a Polgármestert,
4. felel a közbeszerzési eljárásban (felhívásban) meghatározott műszaki-szakmai alkalmassági feltételek szakszerűségéért,
5. felel a dokumentációban különösen a műszaki iratok és a szerződési feltételek szakmai helytállóságáért,
6. a kötendő szerződés aláírásra történő előkészítése szakmai szempontból.
VII.
Jogi, közbeszerzési szakértő feladatai

1.
Jogi szakértelem körébe tartozó feladatok:

a. Felel az eljárás előkészítésének és lefolytatásának jogi szabályszerűségéért, különösen a szerződéstervezet előkészítéséért,
b. megbízás alapján ajánlatkérőt képviseli a közbeszerzésre tekintettel indult jogorvoslati, bírósági, európai bizottsági eljárásban.
2.
Közbeszerzési szakértelem körébe tartozó feladatok:

a. A rendelkezésre álló információk alapján javaslatot tesz az eljárás fajtájának meghatározására;
b. eljárást megindító felhívás előkészítése – e-mail, fax, telefon, személyes – egyeztetések alapján;

c. dokumentáció előkészítése a közbeszerzés tárgya szerinti szakmai szakértő által adott közbeszerzési műszaki leírás alapján;

d. részvétel a Bíráló Bizottság ülésein, munkájában;
e. eljárást megindító felhívás, dokumentáció megküldése;

f. kiegészítő tájékoztatás egyeztetése, megküldése;

g. ajánlatok felbontása;

h. jegyzőkönyv előkészítése a bontásról;

i. bontásról készült jegyzőkönyv megküldése az ajánlattevőknek;

j. hiánypótlási felhívások előkészítése;

k. tárgyalás lefolytatása, tárgyalási jegyzőkönyv elkészítése;
l. részvételi jelentkezések / ajánlatok bírálata során javaslatot készít;

m. bírálati lapok (amennyiben ilyen készül) és bírálati jegyzőkönyv előkészítése;

n. szakvélemény és döntési javaslat előkészítése; 
o. írásbeli összegezés előkészítése;

p. írásbeli összegezés megküldése a részvételi jelentkezőknek / ajánlattevőknek;

q. esetleges jogorvoslati eljárás esetén részvétel a Közbeszerzési Döntőbizottság előtti eljárásban;

r. a közbeszerzési szakértő minden esetben előkészíti a vonatkozó jegyzőkönyvek tervezetét, személyes részvétel esetén pedig jegyzőkönyvet készít a Bíráló Bizottság munkájáról.
VIII.
A Bíráló Bizottság működésének szabályai

1. A Bíráló Bizottság (továbbiakban: Bizottság) üléseit a közbeszerzési szakértő (tanácsadó) hívja össze.

2. A Bizottság határozatképes, ha ülésén tagjainak több mint a fele, de legalább 3 tag részt vesz, a bizottság tagjai 1-1 szavazattal rendelkeznek. Döntéseit határozat formájában, szótöbbséggel hozza.
3. Nem szükséges a határozatképesség vizsgálata a beérkezett ajánlatok bontásakor, illetve az ajánlattevőkkel folytatott tárgyaláskor, illetve helyszíni bejárás, konzultáció tartásakor.

4. Az eljárást megindító hirdetmény csak abban az esetben tehető közzé, küldhető meg közvetlenül az ajánlattevőknek, vagy részvételre jelentkezőknek, ha az adott eljárásban a közbeszerzés tárgya szerinti szakmai szekértelemmel rendelkező, a pénzügyi-, jogi- és a közbeszerzési szakértelemmel rendelkező személy(ek) azt elfogadták és ezzel igazolták, hogy az megfelel a közbeszerzésre, illetve  közbeszerzési eljárásra vonatkozó szabályoknak. 

III. RÉSZ

Éves összesített közbeszerzési terv

1. A jóváhagyott költségvetési előirányzatok figyelembevételével legkésőbb március 31. napjáig a Képviselő-testület éves összesített közbeszerzési tervet fogad el az adott évre tervezett önkormányzati közbeszerzésekről.

2. A közbeszerzési tervben nem szereplő közbeszerzésekre vagy a tervben foglaltakhoz képest módosított közbeszerzésekre vonatkozó eljárást is le lehet folytatni, ha az előre nem látható okból előállt közbeszerzési igény vagy egyéb változás merült fel. Ezekben az esetekben a közbeszerzési tervet módosítani kell az ilyen igény vagy egyéb változás felmerülésekor, megadva a módosítás indokát is. 

3. A közbeszerzési tervet az ajánlatkérő legalább öt évig megőrzi. A közbeszerzési terv nyilvános. Az ajánlatkérő köteles a Közbeszerzési Hatóság által működtetett Közbeszerzési Adatbázisban - amennyiben a Közbeszerzési Adatbázisban való közzététel nem lehetséges, a saját vagy a fenntartója honlapján - közzétenni a közbeszerzési tervet, valamint annak módosítását az elfogadást követően haladéktalanul.
4. A közbeszerzési terv készítésével kapcsolatos felelősségi köröket a szabályzat 2. számú melléklete tartalmazza, a terv mintát a 3. számú melléklet.
IV. RÉSZ 

Éves statisztikai összegezés
Ajánlatkérő adott év alatt lefolytatott közbeszerzéseiről a jegyző éves statisztikai összegezést köteles készíteni, illetve közbeszerzési tanácsadóval készíttetni, amelyet legkésőbb a jogszabályi határidőig kell megküldenie a Közbeszerzési Hatóságnak. A statisztikai összegezést a polgármester írja alá. 

V. RÉSZ

A KÖZBESZERZÉSEK ELLENŐRZÉSE

A közbeszerzési eljárások belső ellenőrzési rendszerben történő ellenőrzése az önkormányzat belső ellenőrének hatáskörébe tartozik. Az ellenőrzés kiterjed az eljárások szabályszerűségére, az elbírálás szempontjainak kiválasztására és azok érvényesítésére, valamint a szerződések megkötésére, módosítására és teljesítésére.
VI. RÉSZ

ELEKTRONIKUS KÖZBESZERZÉSI RENDSZERREL (EKR) KAPCSOLATOS SZABÁLYOZÁS

1. Az önkormányzat, mint Ajánlatkérő EKR-ben történő regisztrációjára a Polgármester, vagy az általa kijelölt személy jogosult, aki Felhasználóként regisztrál a rendszerben, majd elvégzi a Szervezet regisztrációt.

2. Az EKR-ben az Ajánlatkérő nevében eljárásra jogosultak köre:

a.) Polgármester által kijelölt (elsődlegesen a regisztrációt elvégző) személy az alábbi szerepkörökkel rendelkezik:

SZERVEZET SZEREPKÖR SZINTEN:

· Eljárás jogosultság karbantartó

· Közbeszerzési eljárást létrehozó

· Közbeszerzési terv karbantartó

· Szervezet tag

· Szervezeti szuper user

ELJÁRÁS SZEREPKÖR SZINTEN:

· Közbeszerzési eljárás betekintő

· Közbeszerzési eljárás szerkesztő

· Közbeszerzési eljárást irányító

b.) A „Szervezeti szuper user” (elsődlegesen a regisztrációt elvégző) személy a Polgármesterrel történő egyeztetés alapján az alábbi szerepköröket adhatja hozzá a közbeszerzési feladatokban, ill. az eljárásban közreműködő felhasználóknak:

SZERVEZET SZEREPKÖR SZINTEN:

· Eljárás jogosultság karbantartó

· Közbeszerzési eljárást létrehozó

· Közbeszerzési terv karbantartó

· Szervezet tag: csak a szervezet munkatársainak adható hozzá

· Szervezeti szuper user: kizárólag Polgármester írásos utasítása alapján adható hozzá a név szerint megjelölt felhasználóhoz

ELJÁRÁS SZEREPKÖR SZINTEN:

· Közbeszerzési eljárás betekintő

· Közbeszerzési eljárás szerkesztő

· Közbeszerzési eljárást irányító

· FAKSZ ellenjegyző: kizárólag FAKSZ regisztrációval rendelkező felhasználónak adható hozzá

VII. RÉSZ 

ZÁRÓ RENDELKEZÉSEK
1. Jelen szabályzatban nem szabályozott kérdésekben a Kbt. és végrehajtási rendeleteinek vonatkozó rendelkezéseit kell megfelelően alkalmazni.

2. A szabályzat rendelkezéseit minden érintettel meg kell ismertetni. A közbeszerzési eljárásokban résztvevők (az eljárásokba bevonásra kerülő személyek) kötelesek a vonatkozó jogszabályok és a jelen szabályzat előírásait áttanulmányozni, értelmezni és az azokban foglaltak szerint a tőlük elvárható gondossággal eljárni.

3. Jelen Közbeszerzési Szabályzat módosításokkal egységes szerkezetben 2019. ……-én lép hatályba.
4. A Közbeszerzési Szabályzat rendelkezéseit a hatálybalépését követően megindított közbeszerzési eljárások esetében kell alkalmazni.
5. A 30/2016. (III. 9.) ÖKT határozattal jóváhagyott Közbeszerzési Szabályzatot Sülysáp Városi Önkormányzat Képviselő-testülete a …/2019. (….) számú Képviselő-testületi határozatával müdosította.
Sülysáp, 2019. …………………..

     Horinka László s.k.        
Dr. Tóth Krisztina s.k.

     polgármester
jegyző    



1. számú melléklet:

ÖSSZEFÉRHETETLENSÉGI ÉS TITOKTARTÁSI NYILATKOZAT

Alulírott

Név:………………………………………………….…………………..

Lakcím:………………………………………………………………….

mint Sülysáp Város Önkormányzata által a ………………… megnevezéssel kiírt közbeszerzési eljárásba bevont személy a Közbeszerzésekről szóló 2015. évi CXLIII. törvény (Kbt.) 25. § bekezdése alapján

kijelentem,

hogy velem szemben a Kbt. 25. §-ában meghatározott összeférhetetlenségi ok nem áll fenn.

Egyben kötelezettséget vállalok arra, hogy a fenti tárgyú közbeszerzési eljárással kapcsolatban tudomásomra jutott, a Polgári Törvénykönyvről szóló 2013. évi V. törvényben meghatározott üzleti titkot megőrzöm, azt sem az eljárás befejezése előtt, sem pedig azt követően jogosulatlan személy tudomására nem hozom.

Tudomással bírok az összeférhetetlenség fennállásának és titoktartási kötelezettség megszegésének következményeiről.

Jelen nyilatkozat a jogkövetkezmény ismeretében, minden befolyástól mentesen, saját kezűleg, az alulírott helyen és napon írtam alá.

Sülysáp, …………………………..
……………………………………..

Sülysáp, …..


……………………..


ALÁÍRÁS

FÜGELÉK
Megismerési nyilatkozat 

Sülysáp Város Önkormányzatának 2019. ….. napjától hatályos, módosított Közbeszerzési szabályzatát megismertem. Tudomásul veszem, hogy az abban leírtakat a munkám során köteles vagyok betartani. 
	Név 
	Beosztás
	Dátum 
	Aláírás

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	


� Eljárásrend szerint lehet: Közösségi értékhatárt elérő (I.), nemzeti értékhatárt elérő (II.) eljárásrend


� Tárgya lehet: árubeszerzés (1), építési beruházás (2), szolgáltatás megrendelés (3), építési koncesszió (4), szolgáltatási koncesszió (5)

